Brudet eo ar gêrig dre ma oa bet un emgav kuzh eno, dan 21 a viz Gouere 1858, etre Napoleon III ha Camillo Benso di Cavour, kentañ ministr Piemont. E-pad an emgav-se e voe graet emglev etrezo : mont a rafe armeoù Napoleon III da harpañ Piemont ma vije brezel etre ar rouantelezh-se hag Impalaeriezh Aostria, hag en eskemm e vije roet kontelezh Nisa ha Savoia da Vro-Chall. E 1859 e tarzhas ar brezel hag e 1860 e voe roet douaroù Nisa ha Savoia da Vro-Chall.